b'\n_START_ARTICLE_\nCelina\n_START_PARAGRAPH_\nCel\xc3\xadna ali kontin\xc3\xa8nt (latinsko continere - dr\xc5\xbeati skupaj) je velika nepretrgana povr\xc5\xa1ina kopnega na planetu Zemlja. \xc4\x8ce k celinam pri\xc5\xa1tejemo \xc5\xa1e podmorske kontinentalne police (\xc5\xa1elfe), te sestavljajo okoli 35\xc2\xa0% Zemeljske skorje. Celinske police pripadajo celinski skorji, \xc4\x8deprav le\xc5\xbeijo pod morjem._NEWLINE_Sedem celinskih plo\xc5\xa1\xc4\x8d tvori skupaj z oceanskimi plo\xc5\xa1\xc4\x8dami Zemeljsko skorjo. Povpre\xc4\x8dna sestava kamnin, ki gradijo celine, pribli\xc5\xbeno ustreza sestavi granita. Gostota kamnin celin je manj\xc5\xa1a od gostote kamnin oceanskih plo\xc5\xa1\xc4\x8d, ki so grajene predvsem iz bazalta._NEWLINE_Ni enotnega dogovora o tem kaj dolo\xc4\x8da celino. Zaradi tega imajo razli\xc4\x8dne kulture in znanosti razli\xc4\x8dne sezname celin. V splo\xc5\xa1nem mora biti celina povr\xc5\xa1insko velika, mora vsebovati nepreplavljeno kopno in imeti zna\xc4\x8dilne geolo\xc5\xa1ke meje. Medtem ko nekateri trdijo, da obstaja \xc5\xa1tiri ali pet celin, se obi\xc4\x8dajno \xc5\xa1teje, da jih je \xc5\xa1est ali sedem._NEWLINE_Najve\xc4\x8dje nesoglasje je pri Evropi in Aziji. Ali sta lo\xc4\x8deni celini, ali pa sestavljata eno celino, z imenom Evrazija? Podobno je pri Severni in Ju\xc5\xbeni Ameriki. Ali sta to lo\xc4\x8deni celini ali enako predstavljata eno celino Amerik? Nekaj geografov je tudi predlagalo, da bi zdru\xc5\xbeili Evropo, Azijo in Afriko v celino z imenom Evrafrazija (glej Afrika-Evrazija)._NEWLINE_Model sedmih celin u\xc4\x8dijo v nekaterih predelih Zahodne Evrope in Severne Amerike. Model \xc5\xa1estih celin (s skupno celino Evrazijo) tudi u\xc4\x8dijo v Severni Ameriki in je glavni model v znanstvenem smislu. Model \xc5\xa1estih celin (s skupno celino Amerik) po navadi u\xc4\x8dijo v Evropi in Ju\xc5\xbeni Ameriki. Model petih celin obravnavajo najve\xc4\x8d v Zdru\xc5\xbeenem kraljestvu. Model \xc2\xbbpetih celin\xc2\xab\xc2\xa0(kot jih prikazuje zastava petih obro\xc4\x8dev olimpijskih iger) obravnava celine kot stalno naseljene, kjer je Antarktika le za\xc4\x8dasno naseljena, in Ameriki kot eno celino._NEWLINE_Celine v\xc4\x8dasih pojmovno zdru\xc5\xbeijo v\xc2\xa0\xc2\xbbsuperceline\xc2\xab\xc2\xa0ali jih razdelijo na\xc2\xa0\xc2\xbbpodceline\xc2\xab. Ti pojmi so \xc5\xa1e manj natan\xc4\x8dno dolo\xc4\x8deni kot \xc2\xbbceline\xc2\xab\xc2\xa0same._NEWLINE_Otoki po navadi \xc2\xbbpripadajo\xc2\xab\xc2\xa0najbli\xc5\xbeje le\xc5\xbee\xc4\x8di celini. Zaradi tega Britansko oto\xc4\x8dje \xc5\xa1tejemo kot del Evrope. V\xc4\x8dasih se uporablja pojem Avstralazije ali\xc2\xa0\xc2\xbbOceanije\xc2\xab\xc2\xa0za Avstralijo in Pacifi\xc5\xa1ko oto\xc4\x8dje. Oba pojma sta sicer natan\xc4\x8dneje opredeljena._NEWLINE_\xc4\x8ceprav se celine premikajo, so bile v geolo\xc5\xa1ki zgodovini dokaj \xc4\x8dvrste in so jih le ob\xc4\x8dasno zalivala plitva morja.'